stanford-oval/wikipedia huggingface dataset:
פונטיאק גראנד וילה
לקריאה נוספת

Encyclopedia of American Cars, Publications International, 2002, ISBN 0-78536-275-4
הערות שוליים

↑  John Gunnell, Ron Kowalke, Standard Catalog of Pontiac 1926-1995, Krause Publications, 1995, ISBN 0-87341-369-5
↑  "פונטיאק גראנד וילה" בסרטים וסדרות טלוויזיה imcdb.org/vehicles
↑  Gunnell, John: Standard Catalog of American Cars 1946–1975. Krause Publication, Iola 2002. ISBN 0-87349-461-X, S. 744–761
↑  "פונטיאק גראנד וילה" - קבריולה wheels.ae/car-culture/classic/article/4954/1975-pontiac-grand-ville-brougham
↑  "פונטיאק גראנד וילה" - קבריולה columbiamotors.com/detail-1973-pontiac-grand_ville
פולונז

פּוֹלוֹנֵז (בצרפתית: Polonaise) הוא ריקוד פולני. מקורו בריקוד איטי שנהגו לרקוד בתהלוכות חגיגיות ובטקסים רשמיים בחצרות האצולה הפולנית החל משלהי המאה ה-16. עם אצילים גולים מפולין עבר הריקוד לצרפת (מכאן שמו: פירוש השם בצרפתית הוא "פולני") ולגרמניה.
פולונז (ציור מהמאה ה-19)
הפולונז הוא מחול בטמפו איטי במקצב שלושה רבעים. לעיתים קרובות הוא מכיל פרק ביניים (טריו). הפולונז בסגנון האיטלקי מכונה "פולאקה" והוא כולל עיטורים וקישוטים מוזיקליים רבים יותר.
חשיבותו האומנותית של הפולונז עלתה במאה ה-18, עם שילובו כחלק מהסוויטה. באך כלל פולונז בסוויטה השנייה בסי מינור וכן בקונצ'רטו הברנדנבורגי מס' 1. בטהובן חיבר פולונז לפסנתר אופוס 89 וכן כלל קטע א-לה פולאקה (בסגנון פולונז) בקונצ'רטו המשולש לפסנתר, כינור וצ'לו אופוס 56 ובסרנדה לטריו כלי קשת אופוס 8. שוברט חיבר 10 פולונזים לפסנתר ב-4 ידיים.
המלחין המזוהה מכל עם הפולונז הוא פרדריק שופן. שופן הפולני שיקף בפולונזים הרבים שחיבר גאווה לאומית וגעגועים למולדתו. הוא החל לחבר פולונזים עוד בהיותו ילד בפולין. כאשר הגיע לפריז בשנת 1830 והופיע בסלונים של החברה הגבוהה, נתקבלו הפולונזים החדשים שחיבר בהתלהבות. הוא הצליח להפוך את הפולונז מריקוד פשוט ליצירה מורכבת ועשירה. את הפולונז הראשון כתב בגיל שבע, ואת האחרון כתב ב-1846, בגיל 36, שלוש שנים לפני מותו. לפולונז הגדול אופוס 22 אף חיבר ליווי תזמורתי.
דוגמאות לפולונזים מאת מלחינים נוספים: ה"פולונז בריאנט" של וייניאבסקי, הפולונז לתזמורת של דבוז'אק, הפולונז המפורסם מתוך האופרה "יבגני אונייגין" מאת צ'ייקובסקי, הפולונז מתוך סוויטה מספר 2 לחליל ולתזמורת מאת יוהאן סבסטיאן באך.
לקריאה נוספת

ישראל שליטא, אנציקלופדיה למוזיקה, 1965, עמ' 673–674.
פורינה

פורינה (בלטינית: Furrina או Furina) הייתה אלת המעיינות, הבארות והמים הזורמים במיתולוגיה הרומית.
בדת הרומית נהגו לקבץ יחד חגי אלים ואלות הקשורים לאותו נושא, ובהתאם נחוג חג הלוקריה ב-19 ביולי, חג הנפטונליה ב-23 ביולי וחגה של פורינה, הפורינליה, ב-25 ביולי. בחג זה הקריב הפלאמן (כהן דת רומאי) הייחודי של פורינה (flamen Furinalis) קורבן לאלה. מקדש לפורינה מהמאה השביעית לפנה"ס, התגלה בארפינום (ארפינו של ימינו).
ככל הנראה מדובר באלה קדומה, אשר התפתחה מאמונה אטרוסקית. בתקופה מאוחרת יותר נהפכה גם לאלת השודדים, והייתה קשורה ללוורנה, אלת הגנבים, וזאת בשל הדמיון בין שמה למילה "furvus" שמשמעה בלטינית "חשוך". עם השנים נחשבה לאלת מוות או אלת שאול.
עם השנים פחת מספר המאמינים בה, ובמאה הראשונה לפנה"ס נחשבה לאחת הפוּרִיות (אלות הנקם). פלוטרך התייחס אליה בכתביו כאל נימפה.
מקדשה של פורינה בעיר רומא היה ממוקם על מורדותיו הדרום מערביים של גבעת יאניקולום, על גדתו של נהר הטיבר (בגני וילה סקיארה של ימינו). חפירות ארכאולוגיות שבוצעו במקום בשנת 1910 גילו באר ומערכת תעלות מים תת-קרקעיות.
בוריס קלצקין

| --- | --- |
אין תמונה חופשית
 לידה:  1875 הרדזישצ'ה, בלארוס 
 פטירה:  ספטמבר 1937 (בגיל 62 בערך) וילנה, רפובליקת פולין 
 
בּוֹרִיס ארקַאדיֶיוויץ' קְלֶצקין (בכתיב יידי: באָריס קלעצקין; 1875, וילנה – ספטמבר 1937, שם) היה מו"ל יידי, מגדולי המו"לים היידישאים שלפני השואה.
קורות חיים

בוריס קלצקין היה בן למשפחה יהודית אמידה, מיוחסת מאוד, שמנתה אחורנית עשרה דורות של רבנים ידועים. אביו של בוריס קטע את שושלת הרבנות, עבר למסחר יערות והתעשר. בוריס עצמו החל את פעילותו בתחום כמפיץ ספרים ביידיש, בעיקר בחוגי הפועלים והבונדיסטים, בווילנה ובערים סמוכות. בעזרת כספו של אביו הקים הוצאת ספרים קטנה ורכש בית דפוס, שבהם פרסם את הספרות הפופולרית לחסרי האמצעים.
בשנת 1910 הקים קלצקין בית-הוצאה גדול בשם "ווילנער פארלאג פון ב. א. קלעצקין" (יידיש: בית ההוצאה הווילנאי של ב' א' קלצקין). בין היתר פרסם קלצקין את כתבי שלום עליכם, י"ל פרץ, ה. לייוויק, י"י זינגר, פרץ הירשביין, משה קולבק, יוסף אופטושו, דוד ברגלסון, יעקב ויגודסקי, שלום אש, חנן אילתי, רחל קורן  ועוד רבים אחרים. בהוצאת ב.א. קלצקין יצא גם עיתון הילדים הראשון ביידיש, "גרינינקע ביימעלעך" (העיתון, שנקרא על שם שירו של ביאליק "בין העצים הירקרקים", יצא בקביעות משך שנים החל משנת 1914 ועד שנת 1939).
בשנת 1931 נכנס קלצקין לחובות כבדים, פשט את הרגל, ובשל השתנות תנאי השוק נסגר בית ההוצאה, ועשרות אלפי ספרים נותרו בו ללא ביקוש.
בשנת 1937 נפטר קלצקין מר נפש, עמוס חובות ומאוכזב מהקורא והקונה היהודי.
בספרייה הלאומית בירושלים מצויים מספר קטלוגים ביידיש של ההוצאה.
אלתר קציזנה, שהיה מידידיו של קלצקין, התבסס ברומן "שטאַרקע און שוואַכע" (חזקים וחלשים) על אישיותו על קלצקין בעיצוב דמותו של הגיבור ברל פודלוסקי.
אקס-מן: מלחמת המשיח

| --- | --- |

עטיפת החוברת Cable/X-Force: Messiah War ממאי 2009, אמנות מאת קארי אנדרוס, מייקל צ'ו וסוניה אובאק.
 מידע קומיקס
 יוצר:  קרייג קייל, כריסטופר יוסט, דוויין סוירצ'ינסקי
 סוגה:  קומיקס
 תקופת פרסום מקורית:  מאי 2009 – יולי 2009 (כ־62 ימים)
 סינדיקציה:  מארוול קומיקס
 מסת"ב:  מסת"ב 0-7851-3157-4
 ארץ מקור:  ארצות הברית 
 שפת המקור:  אנגלית 
 מספר החוברות:  7
 
מלחמת המשיח (באנגלית: Messiah War) הוא אירוע קרוסאובר] ביקום מארוול שפורסם בחוברות קייבל ואקס פורס על ידי חברת מארוול קומיקס בין מאי ליולי 2009 למשך 7 חוברות. את הסיפור כתבו קרייג קייל, כריסטופר יוסט ודוויין סוירצ'ינסקי.
"מלחמת המשיח" הוא האמצעי בטרילוגיית סיפורים שהחלה ב"תסביך משיח" ומסתיימת ב"הביאה השנייה".
ביבליוגרפיה > Prelude to War

The Times and Life of Lucas Bishop #1-3
X-Force Vol.3 #12
X-Force Vol.3 #13
ביבליוגרפיה > Messiah War

X-Force/Cable: Messiah War One-shot
Cable Vol.2 #13
X-Force Vol.3 #14
Cable Vol.2 #14
X-Force Vol.3 #15
Cable Vol.2 #15
X-Force Vol.3 #16
בוריס קוגן

| --- | --- |

 לידה:  8 באוקטובר 1914 קישינב, האימפריה הרוסית 
 פטירה:  אפריל 2012 (בגיל 97) לוס אנג'לס, ארצות הברית 
 ענף מדעי:  ביופיזיקה, mathematical modelling, מדעי האינפורמציה 
 מקום לימודים:  המכון הפוליטכני של חרקיב 
 מוסדות:  אוניברסיטת קליפורניה בלוס אנג'לס 
 
בוריס יעקובלביץ' קוגן  (ברוסית: Борис Яковлевич Коган ‏; 21 באוקטובר 1914 - אפריל 2012) היה מדען סובייטי-אמריקאי ממוצא יהודי. הוא התמחה בתחום תורת הבקרה ובניית מחשבים.
קורות חיים

בוריס קוגן נולד בשנת 1914 בקישינב (אז בתחומי האימפריה הרוסית כיום במולדובה) למשפחה יהודית. לאחר לימודי בית ספר הוא נסע לחרקיב בו בשנת 1938 סיים לימודי הנדסת חשמל במכון הפוליטכני.
בשנת 1940 קוגן החל לעבוד במכון לבעיות בקרה של אקדמיה למדעים של ברית המועצות. בשנת 1945 הוא סיים עבודת תואר שלישי. החל משנת 1956 ועד לשנת 1981 הוא ניהל מעבדה למודלים מתמטיים. בשנת 1962 הוא סיים עבודת פוסט-דוקטורט.
בשנת 1948 קוגן החל ללמד במכון לפיזיקה וטכנולוגיה של מוסקבה ומשנת 1964 כהן כפרופסור.
בשנת 1951 קוגן קיבל פרס ברית המועצות (ביחד עם אלכסנדר פלדבאום).
בשנת 1980 קוגן ביקש אישור לצאת מתחומי ברית המועצות. הוא קיבל סירוב ופוטר מהעבודה. הוא קיבל אישור רק בשנת 1987 ועבר לארצות הברית.
בארצות הברית קוגן כיהן בתפקיד של פרופסור באוניברסיטת קליפורניה בלוס אנג'לס.
בהובלה של קוגן נבנתה סדרת מחשבים אנלוגיים ראשונה של ברית המועצות. בארצות הברית הוא התרכז בפיתוח מודלים של תורת הבקרה בניתוח התנהגות לב.
קוגן היה חבר מערכת של כתבי עת בתחום תורת הבקרה בברית המועצות ובארצות הברית.
בוריס קוגן נפטר בלוס אנג'לס בשנת 2012.
פורין (תרכובת אורגנית)

| --- | --- |
 
 כתיב כימי:  C₅H₄N₄ 
 מספר CAS:  120-73-0
 
ארבע דרכים שונות להצגת המבנה הכימי של פורין
פּוּרִין (באנגלית: Purine) הוא שמה של תרכובת אורגנית המכילה שתי טבעות חנקניות, ובנוסף שמה של קבוצת תרכובות אורגניות המבוססות על תרכובת זו.
כל הפורינים הם תרכובות ארומטיות המורכבות משתי טבעות הטרוציקליות מאוחות המכילות חנקן: טבעת פירימידין וטבעת אימידאזול. נוסחתו של פורין, התרכובת הבסיסית, היא C5H4N4. לשאר הפורינים מבנה זהה, כשלטבעות קשורים אטומים וקבוצות פונקציונליות שונות. המבנה הכימי של הפורינים מגדיר אותם כאלקלואידים; הגדרה זו רלוונטית בעיקר לפורינים המיוצרים כמטבוליטים משניים.
כמה מהתרכובות החשובות ביותר בביולוגיה הן פורינים; הידועות ביותר הן גואנין ואדנין, אשר נגזרות הנוקלאוטיד שלהן מהוות אבני בניין של DNA ו-RNA, החומר התורשתי המצוי בכל היצורים החיים.
שני פורינים ידועים נוספים הם חומצת שתן וקפאין. ההשפעות הפיזיולוגיות של קפאין נעוצות בדמיון הכימי הרב בינו ובין אדנין. האחרון משמש גם כמוליך עצבי חשוב במערכת העצבים; קפאין בתאי הגוף נקשר  לקולטני האדנין וגורם לתופעות הנגרמות מצריכת מזון המכיל קפאין, כמו שתיית קפה וקולה ואכילת שוקולד. תופעות אלו כוללות שינויים במצב הרוח וערנות מוגברת. חומצת שתן, פורין נוסף, היא אחד מתוצרי הפירוק של חומצות הגרעין, המורכבות, כאמור, מהפורינים אדנין וגואנין. אחת ההשפעות של קפאין היא השתנה מוגברת, והדמיון הרב בין שתי התרכובות מסביר זאת.
| חומצות גרעין |
| --- | --- | --- |
| אבני בניין | נוקלאוזיד • נוקלאוטיד • דהאוקסינוקלאוטיד |  |
| פורין | אדנין (A) • גואנין (G) |  |
| פירימידינים | תימין (T) • ציטוזין (C) • אורציל (U) |  |
| RNA | רנ"א מקודד: mRNA • pre-mRNA רנ"א שאינו מקודד תרגום: tRNA • rRNA • tmRNA בקרה: miRNA • siRNA • piRNA • RNAi עריכת רנ"א: snRNA • snoRNA |  |
| DNA | cDNA |  |
בוריס קופיטוביץ'

בוריס קופיטוביץ' (במונטנגרית: Boris Kopitović; נולד ב-17 בספטמבר 1994) הוא כדורגלן מונטנגרי בעמדת הבלם ומגן ימני לסירוגין בג'אבור-מאטיס איוואניצה.
קריירה

קופיטוביץ' התחיל את הקריירה שלו במחלקת הנוער של בודוצ'נוסט פודגוריצה. ב-1 בספטמבר 2013 ערך את הופעת הבכורה שלו בקבוצה הבוגרת בתיקו 1-1 נגד מלאדוסט פודגוריצה. את העונה הראשונה שלו כשחקן בקבוצה הבוגרת סיים עם 12 הופעות כאשר ב-11 מתוכן הוא פתח בהרכב. בעונת 2013/2014 הפך לשחקן הרכב במועדון וסיים את העונה עם 24 הופעות. ב-30 במאי 2015 הבקיע את שער הבכורה שלו בקריירה בניצחון 0–3 נגד זטה.
ביולי 2015 חתם בהפועל עכו הישראלית. את שער הבכורה שלו כבש בניצחון 1:0 על עירוני קריית שמונה. במאי 2016 ירד קופיטוביץ ליגה עם הפועל עכו אחרי תיקו 1:1 מול עירוני קריית שמונה, בתום העונה קופיטוביץ שוחרר מהמועדון.
בקיץ 2016 חתם במלאדוסט פודגוריצה. לאחר חצי שנה עבר לצ'וקריצ'קי. באוגוסט 2019 חתם בבאטה בוריסוב.
קריירה בינלאומית

קופיטוביץ' שיחק בעברו בכל הנבחרות הצעירות של מונטנגרו.
ב-28 במאי 2018 ערך את הופעת הבכורה שלו בנבחרת מונטנגרו בהפסד 0–2 לסלובניה.
פורינט

| --- | --- |

 משתמשים:  הונגריה הונגריה
 סמל:  Ft
 ISO 4217:  HUF
 לשון רבים:  אינו בשימוש
 יחידות משנה
 1/100:  פילר (אינו בשימוש)
 מטבעות ושטרות
 שטרות בשימוש:  500, 1,000, 2,000, 5,000, 10,000 ו-20,000 פורינט
 מטבעות בשימוש:  5, 10, 20, 50, 100 ו-200 פורינט
 בנק מרכזי
 אינפלציה:  %-0.1 (אוגוסט 2016)
 בנק מרכזי:  הבנק הלאומי ההונגרי
 http://www.mnb.hu/Engine.aspx
 → פנגו הונגרי, Hungarian adópengő 
פוֹרִינְט (בהונגרית: Forint) הוא ההילך החוקי של הונגריה, סימולו הוא HUF. המטבע נטבע ב-1 באוגוסט 1946 והחליף את הפנגו לאחר ההיפר-אינפלציה בשנים 1945–1946. הקיצור המקובל בהונגריה לפורינט הוא Ft.
היסטורית, נחלק הפורינט למאה פילר (fillér), אך תת-מטבע זה אינו בשימוש מאז 1999.
למרות הצטרפותה של הונגריה לאיחוד האירופי בשנת 2004, היא לא הצטרפה לגוש האירו, כך שהמטבע בשימוש במדינה הוא הפורינט ההונגרי.
בוריס צירלסון

| --- | --- |
בוריס צירלסון בזמן שנת הלימודים הראשונה שלו, 1967.
בוריס צירלסון בזמן שנת הלימודים הראשונה שלו, 1967.
 לידה:  4 במאי 1950 סנקט פטרבורג, ברה"מ 
 פטירה:  21 בינואר 2020 (בגיל 69) בזל, שווייץ 
 ענף מדעי:  מתמטיקה
 מקום מגורים:  ברית המועצות, ישראל
 מקום לימודים:  הפקולטה למתמטיקה ומכניקה, אוניברסיטת סנקט פטרבורג  אוניברסיטת סנקט פטרבורג 
 מנחה לדוקטורט:  Ildar Ibragimov 
 מוסדות:  אוניברסיטת תל אביב 
 www.tau.ac.il/~tsirel
 תרומות עיקריות
 מחקרים בתורת ההסתברות ובאנליזה פונקציונלית.
 
בוריס סמיונוביץ' צירלסון (4 במאי 1950 – 21 בינואר 2020) היה מתמטיקאי רוסי-ישראלי ופרופסור למתמטיקה באוניברסיטת תל אביב.
קורות חיים

בוריס צירלסון נולד בלנינגרד למשפחה רוסית ממוצא יהודי. מצד אביו שמעון, הוא אחיין מדרגה שלישית של הרב יהודה לייב צירלסון, שהיה הרב הראשי של בסרביה בשנים 1918–1941.
צירלסון סיים תואר שני באוניברסיטת לנינגרד. הוא נשאר בלנינגרד כדי לסיים את תואר הדוקטורט שלו, בשנת 1975.
היה אחד מאסירי ציון, וקיבל זכות עלייה לישראל רק בשנת 1991. כיהן כפרופסור באוניברסיטת תל אביב.
הוא נפטר ב-21 בינואר 2020.
תרומות בתחום המתמטיקה

צירלסון תרם תרומות בולטות בתורת ההסתברות ובאנליזה פונקציונלית, כשתרומותיו הבולטות הן:
"תחימת צירלסון", במכניקת הקוונטים - אי-שוויון הקשור בסוגיית האי-מקומיות ומשתנים חבויים.
"מרחב צירלסון", דוגמה למרחב בנך חוזר, בו מרחב l p ומרחב c0, אינם יכולים להשתבץ.
פולוניה (דמות)

יאן מטייקו, פולוניה (פולין), 1863. שמן על בד, 156 × 232 ס"מ, המוזיאון הלאומי, קרקוב. בתמונה ההשלכות של המרד הכושל בינואר 1863; אחד הציורים הפטריוטיים והסמליים ביותר של מטייקו. שבויים ממתינים לגלות לסיביר. קצינים וחיילים רוסים מפקחים על נפח שמניח אזיקים על האישה (פולוניה). האישה הבלונדינית שלצדה מייצגת את ליטא.
פולוניה (בפולנית: Polonia) היא ההתגלמות המדינית והלאומית הרשמית של פולין, מרכיב חשוב בזהות הלאומית הפולנית, שבאה לידי ביטוי בספרות, ביצירות אמנות ובתרבות הפופולרית. המונח מגיע מהשם הלטיני עבור פולין ("פולוניה") ומשמש גם ביחס לפזורה הפולנית.
המונח "פולוניה" הופיע לראשונה בשנת 1564 ביצירתו של סטניסלב אוז'צ'ובסקי, כאישיות של ממלכת פולין. בעבודה זו הוצגה פולוניה כאישה הניצבת על כתפי האפיפיור והמלך הפולני. התיאור הסמלי של פולין בדמות אישה התגבש לבסוף במאה ה-19 בהקבלה לתיאורים דומים של גרמניה, הלווטיה, רוסיה, בריטניה והיברניה.
הערות שוליים

↑  https://issuu.com/muzeum_narodowe_w_kielcach/docs/katalog_historia_i_polonia
ערך זה הוא קצרמרבנושא פולין ובנושא מדינות. אתם מוזמנים לתרום לוויקיפדיה ו.
פלורנס סאלי הורנר

| --- | --- |

 לידה:  16 באפריל 1937 קמדן, ניו ג'רזי, ארצות הברית 
 פטירה:  18 באוגוסט 1952 (בגיל 15) וודביין, ניו ג'רזי
 מדינה:  ארצות הברית ארצות הברית
 
פלורנס (סאלי) הורנר (באנגלית: Florence Sally Horner;‏ 1937 – 18 באוגוסט 1952) הייתה ילדה אמריקאית שנחטפה ב-1948 ונאנסה במשך כשנתיים על ידי פדופיל. ככל הנראה, סיפורה סיפק השראה ללוליטה, ספרו הנודע של ולדימיר נבוקוב אודות אהבתו הפדופילית של גבר מבוגר לילדה בת 12.
ביוגרפיה

הורנר נולדה ב-1937 וגדלה בעיירה קמדן בניו-ג'רזי כבת לאם חד-הורית ממעמד הפועלים. ב-1948, בגיל 11, נשלחה על ידי חברותיה לגנוב מחברת מהמכולת השכונתית. כאשר הורנס יצאה מהמכולת עם המחברת, ניגש אליה פרנק לה-סאל, פדופיל מורשע שהשתחרר מהכלא כמה שבועות קודם לכן, לאחר שריצה מאסר של שנתיים וחצי על אונס של חמש ילדות. לה-סאל, מכונאי בן כ-50, הציג את עצמו כסוכן FBI ואמר לה שהיא עלולה להישלח לכלא בעוון הגנבה שביצעה, אך הוא ישמור זאת בסוד.
לאחר אותו היום החל לה-סאל לעקוב אחריה, וכעבור מספר חודשים אמר להורנר כי ה־FBI מעוניין לשוחח איתה על גנבת המחברת, ושעליה לנסוע אתו לאטלנטיק סיטי, שם תיפגש עם חוקרים, אחרת תסתבך עוד יותר. הוא הנחה אותה לספר לאמה כי הוזמנה לטיול עם חברתה לכיתה ומשפחתה, ואף התקשר לאמה והתחזה לאביה של תלמידה. לאחר מכן נסע עם הורנר לאטלנטיק סיטי ומשם יצא איתה למסע של חודשים בין מלונות דרכים ברחבי ארצות הברית, במהלכו אנס אותה פעמים רבות. לה-סאל הציג את עצמו בפני זרים כאביה של הילדה ולתקופה קצרה אף רשם אותה ללימודים במספר בתי ספר. הוא איים עליה כי אם תתלונן, תשב בכלא על מה שהם עשו.
לאחר 20 חודשים, עברו השניים להתגורר בפארק קראוונים בסן חוזה בקליפורניה. שם הורנר סיפרה לשכנה כי לה-סאל הוא גבר זר שחטף אותה ממשפחתה. השכנה, אם לבנות בשם רות גאניש, סייעה לה להתקשר למשפחתה ולהזעיק את המשטרה. לה-סאל נעצר במרץ 1950, הורשע ונידון ל-41 שנות מאסר. הורנר הושבה למשפחתה, אך שנתיים לאחר מכן נהרגה בתאונת דרכים, בהיותה בת 15.
סיפור חטיפתה וחילוצה של הורנר על ידי סוכני FBI עורר סערה תקשורתית בארצות הברית וסוקר בהרחבה. בעת החילוץ, צלמי פפראצי אף המתינו להורנר ליד המטוס בקליפורניה עליו עלתה עם הבלש שהוביל את החקירה ונשלח להביא אותה בחזרה למשפחתה, וחיכו לה כשנחתה כדי לצלם את הילדה רצה לזרועות אמה.
הקשר ללוליטה

פרטים רבים בסיפור חטיפתה של הורנר מופיעים גם ברומן לוליטה, אשר מתאר את קורותיו של הומברט הומברט, פדופיל אשר לוקח את ילדתה בת ה-12 של אשתו ויוצא עמה למסע בארצות הברית, במהלכו הוא שב ואונס אותה, אך בפני זרים מציג אותה כבתו. סיפורה של הורנר אף מוזכר בספר במפורש, כאשר הומברט שואל את עצמו "האם עשיתי לדולי את מה שפרנק לה סאל, מכונאי בן 50, עשה לסאלי הורנר בת ה-11 בשנת 1948?".
ב-2005 טען מבקר הספרות אלכסנדר דולינין כי סיפורה של לוליטה מבוסס על הפרשיה האמיתית של הורנר. טענתו זכתה לחיזוק לאחר שספריית הקונגרס האמריקאי פתחה לציבור את ארכיון המסמכים הפרטי של נבוקוב, שהיה סגור במשך יובל, וכלל מכתבים, צילומים, יומנים וגזירי עיתונים שאסף.
חוקרת הספרות שרה וינמן, שחקרה את הארכיון, פרסמה ב-2018 ספר אודות הקשר בין הורנר ללוליטה. לטענתה, פרשת הורנר, שהתרחשה בעת שנבוקוב שהה בארצות הברית, החלים ממחלה ארוכה ועקב בעניין אחר פרשיות פשע שהתפרסמו בעיתונות, דחפה אותו לסיים את הספר עליו עבד במשך יותר מ-20 שנה. אף שסיפור התשוקה של אדם מבוגר לילדה קטנה כבר הופיע בשני ספרים מוקדמים שלו שנכתבו ברוסית, "המכשף", שפורסם רק אחרי מותו, ו-"The Gift", שחלקים ממנו פורסמו ברוסית ב-1937, חלקו השני של הספר, שמתאר את מסעם של הומברט ולוליטה ברחבי ארצות הברית, ככל הנראה נכתב רק מאוחר יותר. כתיבת הרומן הסתיימה כשנה לאחר שפורסמה פרשת החילוץ של הורנר.
הערות שוליים

1 2   טלי קרופקין, ספר חדש חושף את הסיפור האמיתי והמחריד שעליו מבוסס "לוליטה", באתר הארץ, 29 בספטמבר 2018.
↑  מארי קיי לינג', הילדה שסיפורה הטרגי נתן השראה ל'לוליטה', באתר ניו יורק פוסט, 4 באוגוסט 2018. (באנגלית)
↑  שרה וינמן, הימים האחרונים של לוליטה האמיתית: מה קרה לאחר שסאלי הורנר, שסיפורה סיפק השראה לרומן, חזרה הביתה, באתר The Cut, שישה בספטמבר 2018. (באנגלית)
↑  בן דוול, חטיפת מין בשנות ה-40 סיפקה השראה ללוליטה, באתר סאנדיי טיימס, 11 בספטמבר 2005. (באנגלית)
| --- | --- |
בקרת זהויות :  ISNI: 0000 0004 9971 1311  LCCN: no2018126281  VIAF: 20153773436061430842   WorldCat (עם VIAF): 20153773436061430842
ביבראך אן דר ריס

| --- | --- |
סמל העיר

כנסיית סנט
 מדינה:  גרמניה גרמניה
 מדינה:  באדן-וירטמברג באדן-וירטמברג
 מחוז:  טוביניגן (אנ')
 ראש העיר:  נורברט זיידלר
 שפה רשמית:  גרמנית
 תאריך ייסוד:  1281 
 שטח:  72.16 קמ"ר
 גובה:  533 מטרים
 אוכלוסייה:  ‏
  ‑ בעיירה:  34,008 (31 בדצמבר 2022)
 קואורדינטות:  48°06′00″N 9°47′00″E﻿ / ﻿48.1°N 9.7833333333°E﻿ / 48.1; 9.7833333333
 אזור זמן:  UTC+1
 biberach-riss.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניביבראך אן דר ריס(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניביבראך אן דר ריס(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןביבראך אן דר ריס(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןביבראך אן דר ריס  he tabBackground:;tabBorder:#aaa;defaultTab:0;
 
ביבראך אן דר ריס (בגרמנית: Biberach an der Riß, ביבראך על נהר הריס, בקיצור: ביבראך Biberach, בשוואבית: Bibra) היא עיירה בדרום גרמניה במדינת באדן-וירטמברג. העיירה קרויה על שם נהר הריס, כדי להבדיל אותה מעיירות אחרות בעלות שם דומה.
גאוגרפיה

אוכלוסיית ביבראך מונה כ-32,000 תושבים והיא ממוקמת בשוואביה העליונה בין נהר הדנובה לימת קונסטנץ.
היסטוריה

במשך מאות שנים הייתה ביבראך עיר חופשית אימפריאלית (בגרמנית: Freie Reichsstadt) באימפריה הרומית הקדושה.
במהלך הרפורמציה הפרוטסטנטית, ביבראך התבלטה בהיותה – "עיר אימפריאלית מעורבת" (בגרמנית: Paritätische Reichsstadt) שבה שלום וסטפאליה גרם להקמת ממשלה וממשל קתולי-פרוטסטנטי משותף. מערכת שוויונית (בגרמנית: Gleichberechtigung) וחלוקה מדויקת ושווה בין פקידים אזרחיים קתולים לפרוטסטנטים. מעמד זה הסתיים בשנת 1803, כאשר ביבראך סופחב על ידי המרגביה של באדן, עד מהרה הפכה לדוכסות-גדולה. ב-1806 היא הוסרה לממלכת וירטמברג בתמורה לעיר וילינגן; והפכה לחלק מהאימפריה הגרמנית עם הקמתה ב-1871.
במהלך מלחמות העצמאות הצרפתיות, ביבראך וסביבותיה היו המקום בו התקיימו שני קרבות גדולים ב-1796 וב-1800.
במהלך מלחמת העולם השנייה מוקמו בה שני מחנות ריכוז גדולים.
אנשים מפורסמים

מתיאס ארצבגר (1875–1921), פוליטיקאי גרמני. קבור בביבראך אן דר ריס.
אלף באירל (1900–1982), צייר גרמני. נולד בביבראך אן דר ריס.
אנטון בריית (1836–1905), צייר בעלי חיים גרמני; נולד ונפטר בביבראך אן דר ריס.
לוריס קאריוס (נולד ב-1993), שוער ניוקאסל יונייטד ובעבר שוער ליברפול.
דירק ראודיס (נולד ב-1964), נהג גרנד פרי, נולד בביבראך אן דר ריס.
הארי בר (נולד ב-1947), שחקן, מפיק, סופר.
יוהאן מלכיאור דינגלינגר (1664–1731), תכשיטן בחצרו של אוגוסטוס השני.
שטפן דייבלר (נולד ב-1987), שחיין.
מרקוס דייבלר (נולד ב-1990), שחיין.
אברהרד אמינגר (1808–1885), ליטוגרף.
הוגו הרינג (1882–1958), אדריכל.
ג'אסטין היינריך קנכט (1752–1817), מלחין, נגן עוגב, מנצח.
אנטון קוטר (1903–1985), רשם ובונה טלסקופים.
יוהאן בפטיסט פפלוג (1785–1866), צייר ז'אנר גרמני.
פוריסודה

פוריסודה
פוריסודה (בקאנג'י 振袖, ברומאג'י furisode) הוא סוג של קימונו. זהו הסגנון הפורמלי ביותר של קימונו שנלבש על ידי נשים לא נשואות ביפן. הפוריסודה נתפר ממשי צבוע בצבעים בהירים, והוא בדרך כלל נשכר או נקנה על ידי ההורים בעבור הבת, ללבוש בחגיגות הסאיג'ין שיקי (יום ההגעה לבגרות) בשנה שבה הן מגיעות לגיל 20. באמצעות לבישת הפוריסודה הצעירה מסמנת שהיא רווקה ושהיא בוגרת באופן חוקי, ועל כן מוכנה לנישואים. הפוריסודה דומה לשמלת ערב שנלבשת לדבוטאנט (ערב היציאה לחברה) במערב.
פוריסודה מובחנים על ידי השרוולים הארוכים, בדרך כלל באורך של 39–42 אינץ'. השם פוריסודה מתורגם באופן מילולי לשרוולים (sode) מטלטלים (furi). הפוריסודה נלבש בדרך כלל באירועים חברתיים רשמיים כמו טקס התה וחתונות של בני משפחה.
מאחר שהפוריסודה היא פריט לבוש יקר מאוד, הוא נשכר בדרך כלל בעבור אירוע.
פורין (פרס מוזיקה)

| --- | --- |

 מיקום הטקס:  קרואטיה קרואטיה
 מדינה:  קרואטיה 
 הגוף המעניק:  האגודה הקרואטית לפונוגרפיה, איגוד המוזיקאים הקרואטים, הרדיו הקרואטי והחברה הקרואטית למלחינים
 תקופת הפרס:  1994–הווה (כ־30 שנה)
 נקרא על שם:  פורין (פרס מוזיקה) 
 האתר הרשמי (באנגלית)
 
פורין (באנגלית: Porin) הוא טקס פרסי מוזיקה בקרואטיה שנוסד בידי האגודה הקרואטית לפונוגרפיה, איגוד המוזיקאים הקרואטים, הרדיו הקרואטי והחברה הקרואטית למלחינים. בנוסף לפרסים הרגילים שמוענקים במסגרת הטקס, מוענק גם פרס מפעל חיים. הפסנתר הקרואטי איוו פוגורליץ' זכה בו בשנת 1997.
בשנת 2021 זכו בפרס מפעל חיים זדנקה קובאצ'ק, קרונוסלב סלבינאק וסילביו פורטיץ'.
הערות שוליים

1 2  Naslovnica | Porin, www.porin.org
1 2 3  Porin • Dobitnici nagrada za životno djelo - O Porinu, arhiva.porin.info
פעילות על-טבעית 3

| --- | --- |
כרזת הסרט
כרזת הסרט
 מבוסס על:  פעילות על-טבעית 
 בימוי:  הנרי ג'וסט, אריאל שולמן 
 הופק בידי:  אורן פאלי ג'ייסון בלם עקיבא גולדסמן סטיבן שניידר
 תסריט:  כריסטופר ב. לונדון
 עריכה:  גרגורי פלוטקין
 שחקנים ראשיים:  לורן ביטנר כריס סמית' קלואי סנג'רי ג'סיקה טיילר בראון קייטי פיטרסטון
 צילום:  מגדלנה גורקה
 מדינה:  ארצות הברית 
 חברת הפקה:  בלמהאוס הפקות
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  21 באוקטובר 2011
 משך הקרנה:  84 דק' 
 שפת הסרט:  אנגלית 
 סוגה:  סרט אימה, Found Footage 
 תקציב:  5,000,000 $
 הכנסות:  207,039,844 $
 הכנסות באתר מוג'ו:   paranormalactivity3
 סרט קודם:  פעילות על-טבעית 2 (2010)
 סרט הבא:  פעילות על-טבעית 4 (2012)
 סרטים בסדרה:  פעילות על-טבעית
 אתר רשמי
 דף הסרט ב־IMDb
 
פעילות על-טבעית 3 (באנגלית: Paranormal Activity 3) הוא סרט אימה על-טבעי אמריקאי משנת 2011, בבימוים של הנרי ג'וסט ואריאל שולמן. הסרט הוא השלישי בסדרת סרטי פעילות על-טבעית, המשמש כפריקוול לשני הסרטים הקודמים. עלילת הסרט חוזרת 18 שנים אחורה, לזמן בו הפעילות החלה להתרחש. הסרט יצא לאקרנים ב-21 באוקטובר 2011.
שחקנים

| שם השחקן | שם הדמות |
| --- | --- |
כריס סמית': דניס
לורן ביטנר: ג'ולי
קלואי סנג'רי: קייטי הצעירה
קייטי פיטרסטון: קייטי המבוגרת
ג'סיקה טיילר בראון: קריסטי הצעירה
ספראג גריידן: קריסטי המבוגרת
האלי פוט: סבתא לואיס
דסטין אינגרם: רנדי רוזן
יוהנה בראדי: ליסה
בריאן בולנד: דניאל
ראו גם

פעילות על טבעית (סדרת סרטים)
עלי מהנא

עלי ג'מיל מוסטפא מהנא (בערבית: علي جميل مصطفى مهنا) הוא נשיא בית המשפט החוקתי של הרשות הפלסטינית, כיהן כנשיא בית המשפט העליון של הרשות הפלסטינית וכשר המשפטים של הרשות.
ביוגרפיה

מהנא נולד ב-26 במרץ 1954, במזרעה אל-קיבליה.
מהנא היה חבר בכיר בפת"ח מ-1973, נעצר על ידי ישראל וישב בכלא הישראלי בשנות השמונים ושוחרר בעסקת ג'יבריל ב-1985.
מהנא קיבל תואר ראשון במשפטים מהאוניברסיטה הערבית של ביירות ב-1976 ותואר שני מאוניברסיטת אל-קודס ב-2003.
ב-1994 פתח מהנא משרד עורכי דין ברמאללה, והיה ממסיידי לשכת עורכי הדין הפלסטינית ומראשיה.
קריירה פוליטית

מהנא היה חבר במועצה המהפכנית של הפת"ח מ-2009 ועד ל-2016.
מהנא מונה במאי 2012 לשר המשפטים של הרשות הפלסטינית, והחזיק בתפקיד במהלך ממשלתו השלישית של סאלם פיאד ושתי ממשלותיו של רמי חמדאללה. עם הקמת ממשלת האחדות הפלסטינית ביוני 2014 התפטר מהנא מתפקידו, ומונה לנשיא בית המשפט העליון של הרשות הפלסטינית.
שימש כיועץ משפטי של נשיא הרשות הפלסטינית אבו מאזן מינואר 2019. מהנא פוטר על ידי אבו מאזן ב-19 באוגוסט 2019 והוחזר לתפקיד באותו היום.
מאוגוסט 2022 ועד ליוני 2023 שימש מהנא כחבר בחבר הנאמנים של אוניברסיטת אל-איסטיקלאל (ער') שביריחו.